Premierul Marcel Ciolacu va sta față în față cu liderii europeni la evenimentul la care se stabilește programul electoral pentru alegerile europarlamentare și va trebui să explice de ce social-democrații vor candida alături de liberali.
Printre liderii importanți cu care va avea ocazia să stea de vorbă Marcel Ciolacu se numără premierul Spaniei, Pedro Sanchez, dar și cancelarul Germaniei, Olaf Scholz.
Inițial, la eveniment trebuia prezentată și lista de candidați PSD pentru Parlamentul European, însă lansarea a fost amânată după ce PSD și PNL și-au dat mâna și au decis să meargă cu liste comune.
În continuare se caută femeia independentă cu legături la Bruxelles care să deschidă lista, dar trebuie stabilit și modul cum își vor împărți locurile candidații.